	                                                             
     
         

EDICTE

La presidència del Consell Local Agrari de Sagunt, amb data 4 de setembre de 2023, ha dictat la següent resolució núm. 128:

“El Consell Local Agrari de Sagunt, organisme autònom local de l'Ajuntament de Sagunt, preveu efectuar una convocatòria anual de subvencions destinades al foment de la participació activa dels agricultors de Sagunt en la societat, així com a potenciar l'associacionisme, i aquelles activitats que fomenten valors i iniciatives que beneficien el manteniment i desenvolupament de l'àmbit agrícola del terme municipal. 
A estos efectes, es consigna en el pressupost d'este organisme una aplicació pressupostària destinada a subvencionar a les associacions agràries de Sagunt legalment constituïdes i inscrites en el registre municipal d'associacions agràries.
Les bases que regulen la concessió de subvencions a les associacions que formen part del Consell Sectorial Agrari de Sagunt, per mitjà de règim de concurrència competitiva, estan orientades a afavorir la coordinació de les actuacions que duguen a terme estes associacions, a potenciar la participació activa dels agricultors de Sagunt en la societat, així com l'associacionisme, i aquelles activitats que fomenten valors i iniciatives que beneficien el manteniment i desenvolupament de l'àmbit agrícola del terme municipal.
	L'ordenança reguladora de les bases que regulen la concessió de les subvencions a les associacions que formen part del Consell Sectorial Agrari de Sagunt va ser aprovada inicialment per l'Ajuntament-ple en sessió ordinària celebrada el 25 de maig de 2006, sent publicada després de la seua aprovació definitiva en el BOP de València, núm. 227 de data 23/09/2006. La present convocatòria es regula quant al seu contingut per l'esmentada ordenança municipal, conforme el que estableix l'art. 23.2 de la Llei 38/2003, de 17 de novembre, General de Subvencions.
	A la vista de tot allò exposat, de conformitat amb l'informe de la Intervenció delegada d’este organisme, la presidència del Consell Local Agrari de Sagunt, HA RESOLT:
PRIMER: Efectuar la convocatòria per a la concessió de subvencions, en règim de concurrència competitiva, a les associacions que formen part del Consell Sectorial Agrari de Sagunt, de conformitat amb l'ordenança reguladora de les bases que regulen la concessió de les dites subvencions. La consignació pressupostària per al present any 2023 és de 2.000,00 euros, sent esta la quantia total màxima de les subvencions convocades dins del crèdit disponible.
SEGON: Autoritzar la despesa (fase A) a càrrec de la partida aplicació pressupostària 625/4100/48501“Subvencions en concurrència" del vigent pressupost del Consell Local Agrari de Sagunt. 
TERCER: Els requisits per a sol·licitar la subvenció, criteris de valoració i forma d’acreditar-los es regulen en les bases 2n, 5n i 8n de l’ordenança reguladora, inserida en la pàgina web de l'Ajuntament de Sagunt (www.aytosagunto.es).
QUART: L’òrgan competent per a la instrucció és el tècnic de l’Administració General del Consell Local Agrari, l’òrgan col·legiat que valora les sol·licituds és la comissió de valoració del Consell Local Agrari i l’òrgan que concedeix les subvencions és la presidència d’este organisme per resolució que posa fi a la via administrativa.
CINQUÈ: El termini de resolució i notificació serà de tres mesos. No es preveu la possibilitat de reformulació de sol·licituds.
SISÈ: Fer pública la present convocatòria de subvencions per mitjà de la Base de Dades Nacional de Subvencions (BDNS) la publicació en el BOP de València, en el tauler d'anuncis de l'Ajuntament de Sagunt https://sagunt.sedipualba.es/ i Consell Local Agrari de Sagunt, oficina PROP i en la pàgina web de l'Ajuntament de Sagunt www.aytosagunto.es, sent el termini per a la presentació de sol·licituds per al present any de 10 dies hàbils des del dia següent a la publicació de la present convocatòria en el BOP de València.


El que és fa públic per a general coneixement
Sagunt, a 08 de setembre de 2023
EL SECRETARI DEL CONSELL, P.D.,

Signat. Alberto Hernández Padilla
